Diari Oficial de la Generalitat Valenciana


Sumari del DOGV 6108, del 23-09-2009 (2009/10687)

RESOLUCIÓ de 17 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'ampliació dels crèdits màxims que han de finançar les subvencions del Programa de Foment d'Ocupació Salari-Jove, per a l'exercici 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6108

Data del DOGV
:   23-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/10369


Data del document
:   17-09-2009

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * formació professional
    * jove
    * suport econòmic
    * ajuda a l'ocupació

RESOLUCIÓ de 17 de setembre de 2009, del secretari autonòmic d'Ocupació, director general del Servici Valencià d'Ocupació i Formació, per la qual es publica l'ampliació dels crèdits màxims que han de finançar les subvencions del Programa de Foment d'Ocupació Salari-Jove, per a l'exercici 2009. [2009/10858]  
En el DOCV de 12 de gener de 2009 es va publicar l'Ordre de 23 de desembre de 2008, de la Conselleria d'Economia, Hisenda i Ocupació, per la qual es convoquen les subvencions del Programa de Foment d'Ocupació Salari-Jove, per a l'exercici 2009.   
D'acord amb la Llei 17/2008, de 29 de desembre, de Pressupostos de la Generalitat per a l'exercici 2009 així com d'allò disposat en l'article 47.11, del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va publicar en el DOCV de 5 de març de 2009 l'Ordre de 27 de febrer, de la Conselleria d'Economia, Hisenda i Ocupació, per la qual es publiquen les línies pressupostàries i es determinen els crèdits màxims que han de finançar les ajudes i subvencions en matèria d'ocupació i formació gestionades pel SERVEF per a l'exercici 2009, entre les quals figuraven les corresponents al Salari Jove en col·laboració amb les corporacions locals: EMCORP-SJ (apartat Dos.1 de l'annex I de l'Ordre de 27 de febrer de 2009).  
L'article 4 de l'Ordre de 27 de febrer de 2009 establix que qualsevol consignació addicional de fons que s'aprove al llarg de l'exercici 2009 podrà destinar-se, amb la prèvia publicació d'estos crèdits en el DOCV, a finançar les sol·licituds que, com a conseqüència de l'esgotament dels crèdits publicats, no hagueren pogut ser ateses inicialment o ho hagueren sigut per import inferior al sol·licitat, sense necessitats d'establir nou termini de presentació de sol·licituds. Amb esta finalitat, s'autoritza el director general del SERVEF perquè faça públiques les dotacions resultants d'estes consignacions addicionals.   
Com que no s'ha pogut atendre amb la dotació inicial la totalitat de sol·licituds presentades en el programa Salari Jove en col·laboració amb les corporacions locals, mitjançant Resolució del director general del SERVEF de 31 d'agost de 2009, es va autoritzar un ajust entre línies de subvenció del capítol IV del subprograma 322.51, Foment d'Ocupació, que ha generat un augment de crèdit disponibles en la línia de subvenció genèrica T2941, «Ocupació Pública i Desenrotllament Local». Com a conseqüència que este crèdit disponible procedix del Fons Social Europeu, s'ha de destinar únicament a l'atenció de sol·licituds dels municipis d'interior de la Comunitat Valenciana relacionats en el Pla de Revitalització de les Comarques d'Interior 2004-2011 que no hagueren sigut ateses anteriorment.  
D'acord amb allò exposat i en aplicació d'allò previst en l'article 4 de l'Ordre de 27 de febrer de 2009, procedix publicar la dotació addicional de fons per a l'esmentat programa sense establir un nou termini de presentació de sol·licituds.  
En conseqüència, resolc:  
Únic  
Ampliar en 1.070.000 euros la dotació pressupostària inicial del programa de Foment d'Ocupació Salari Jove en col·laboració amb les corporacions locals (EMCORP-SJ), que es finança a càrrec del capítol IV, subprograma 322.51, Foment d'Ocupació, del Servici Valencià d'Ocupació i Formació, codi línia T2941000, amb fons procedents del Programa Operatiu 2007-2013 de la Comunitat Valenciana, cofinançat en un 50% pel Fons Social Europeu, a fi que s'atenguen les sol·licituds presentades per municipis d'interior de la Comunitat Valenciana relacionats en el Pla de Revitalització de les Comarques d'Interior 2004-2011 que no pogueren ser concedides inicialment a causa de l'esgotament del crèdit.   
Contra este acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent. Quan la persona interessada siga una administració pública, podrà efectuar requeriment previ a la interposició del recurs contenciós administratiu, davant l'òrgan competent en el termini de dos mesos que es computaran a partir de l'endemà de la seua publicació, en els termes previstos en l'article 44 de la Llei 29/1998.  
València, 17 de setembre de 2009.- El secretari autonòmic d'Ocupació i director general del SERVEF: Luis Lobón Martín.